В И С Ш    С Ъ Д Е Б Е Н    С Ъ В Е Т

П Р О Т О К О Л   № 21

от редовното заседание чрез видеоконферентна връзка 
 на Комисия „Управление на собствеността”
към Пленума на Висшия съдебен съвет, 
проведено на 08.07.2026 г.

Днес, 08.07.2026 г., сряда, от 10,00 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ: Стефан Гроздев 
                                                                         ЧЛЕНОВЕ: Йордан Стоев
                                                                                             Олга Керелска
                                                                                             Огнян Дамянов
                                                                                             Боян Новански

         ОТСЪСТВА: Пламен Найденов.

          От администрацията на ВСС присъстваха: инж. Лина Грънчарова – началник отдел „Инвестиции и строителство“, Цецка Трендафилова – главен експерт в отдел „СФСС“ и Ганка Тулева – началник отдел „СФСП“.

- Инвестиции и строителство:

	1.ОТНОСНО: Писмо рег. № ВСС-9094/02.07.2026 г. от г-жа Даниела Марчева, член на Висшия съдебен съвет, с искане за предоставяне на информация относно формирането на капиталовите разходи в проектобюджета на съдебната власт за 2026 г. и актуализираната бюджетна прогноза 2027 г. - 2028 г.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	1.1.ПРИЕМА за сведение изготвената информация от дирекция „Управление на собствеността на съдебната власт“ към администрацията на ВСС във връзка с писмо рег. № ВСС-9094/02.07.2026 г. от г-жа Даниела Марчева, член на Висшия съдебен съвет.

	2.ОТНОСНО: Писмо рег. № ВСС-6249/02.07.2026 г. от г-жа Даниела Марчева, член на Висшия съдебен съвет, с искане за предоставяне на пълната документация по договор № ВСС-16249/22.11.2022 г. и по предложението за сключване на допълнително споразумение за обект „Преустройство и ремонт на съществуваща сграда в ПИ 83510.674.453 в сграда  с пристройка за нуждите на Районен съд и Районна прокуратура – Шумен“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	2.1.ПРИЕМА за сведение изготвената информация от дирекция „Управление на собствеността на съдебната власт“ към администрацията на ВСС във връзка с писмо рег. № ВСС-16249/2202.07.2026 г. от г-жа Даниела Марчева, член на Висшия съдебен съвет.

	3.ОТНОСНО: Искане рег. № ВСС-8963/30.06.2026 г. от г-н Петър Петров, народен представител в 52–ро Народно събрание, ПГ „Възраждане“ до представляващия Висшия съдебен съвет, относно извършени разходи  през 2025 г.  

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	3.1.ПРИЕМА за сведение  писмо рег. № ВСС-8963/30.06.2026 г. от г-н Петър Петров, народен представител в 52 – ро Народно събрание, ПГ „Възраждане“ до представляващия Висшия съдебен съвет относно извършени капиталови разходи  през 2025 г.  

	3.2.ВЪЗЛАГА на дирекция „Управление на собствеността на съдебната власт“ към администрацията на ВСС да предостави на дирекция „Бюджет и финанси“ към администрацията на ВСС информация за  критериите за подбор и оценка на приоритетни инвестиционни проекти на съдебната власт, финансирани  със средства  от държавния бюджет, във връзка с поставения въпрос в писмото по т. 3.1 за начина за приоритетно разпределяне на средствата за капиталови разходи  през 2025 г. 

	4.ОТНОСНО: Писмо от административния ръководител на Окръжен съд – Благоевград във връзка с осигуряване на съфинансиране на проектно предложение по процедура БФП BG16FFPR003-1.001 „Подкрепа за интегрирано  градско развитие в 10-те градски общини – основни центрове на растеж“ – Приоритет 1 „Интегрирано градско развитие“ на Програма „Развитие на регионите“ 2021-2027 на МРРБ с проектно предложение „Въвеждане на мерки за енергийна ефективност на сградата на Съдебна палата – Благоевград“. 

След проведено обсъждане,

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	4.1. ВЪЗЛАГА на дирекция „Управление на собствеността на съдебната власт“ в АВСС при изготвяне на Инвестиционната програма на ВСС за 2026 г. да включи обект: „Въвеждане на мерки за енергийна ефективност на сградата на Съдебна палата – Благоевград“ /обекта/ по Приоритет 1 „Интегрирано градско развитие“ на Програма „Развитие на регионите“ 2021-2027 /програмата/ със сметна стойност в размер на 448 640,00 € с ДДС, в т.ч. 51 340,38 € с ДДС, представляващи частта на собственото финансиране за обекта, съгласно утвърдените условия за кандидатстване по програмата и 397 300,00 € с ДДС, представляващи допълнителни средства за изпълнение на СМР, свързани с реализиране на обекта.
	Мотив:	През 2024 г. от община Благоевград и Окръжен съд - Благоевград е подадена проектна идея/предложение за финансиране по  Приоритет 1 „Интегрирано градско развитие“ на Програма „Развитие на регионите“ 2021-2027 /ПРР/, което включва дейност № 2 „Въвеждане на мерки за енергийна ефективност на сградата на Съдебна палата – Благоевград“  е индикативен бюджет в размер на 2 148 839,27 лв. След разглеждане и класиране от Управляващия орган /УО/ към ПРР, проектната идея на община Благоевград и Окръжен съд - Благоевград е класирана като първа резерва. През 2026 г., във връзка с освободен финансов ресурс по ПРР и от Община Благоевград, съвместно с Окръжен съд – Благоевград е внесено проектно предложение с рег .№ № BG16 BG16FFPR003-1.001-0073 „Въвеждане на мерки за ЕЕ на сградата на Съдебна палата – Благоевград, реконструкция и обновяване  пространство между Съдебна палата и Административен съд“ за оценка от УО на ПРР. С определения предварително финансов ресурс за реализиране на дейност № 2 на проектната идея/предложение през 2024 г. могат да бъдат реализирани само допустими дейности по Приоритет 1 на ПРР. За изпълнението на допълнителни видове СМР , които е целесъобразно да бъдат изпълнени ведно с допустимите за реализиране на дейност № 2 са необходими средства с прогнозна стойност в размер на 397 300 € с ДДС.  
	4.2. ПРЕДЛАГА на Пленума на ВСС да приеме следното решение:
1. ВЪЗЛАГА на председателя на Окръжен съд - Благоевград да упражни правомощията си на възложител по чл. 5, ал. 2, т. 7 от ЗОП във връзка с организирането, провеждането и възлагането на обществени поръчки за реализиране на обект: „Въвеждане на мерки за енергийна ефективност на сградата на Съдебна палата – Благоевград“ по Приоритет 1 „Интегрирано градско развитие“ по Програма „Развитие на регионите“ 2021-2027, в т.ч. за избор на изпълнител на СМР за допустими дейности по програмата и за допълнителни дейности, свързани с обекта .

2. УПЪЛНОМОЩАВА председателя на Окръжен съд – Благоевград да представлява Висшия съдебен съвет, в качеството на възложител по ЗУТ, пред съответните държавни и общински органи, експлоатационни дружества, като подава заявления, получава документи, съгласува документация и др., с право да преупълномощава служители на Окръжен съд – Благоевград и трети лица, във връзка с изпълнение на дейностите по  реализиране на обект „Въвеждане на мерки за енергийна ефективност на сградата на Съдебна палата – Благоевград“ по Приоритет 1 „Интегрирано градско развитие“ по Програма „Развитие на регионите“ 2021-2027, в т.ч. за избор на изпълнител на СМР за допустими дейности по програмата и за допълнителни дейности, свързани с обекта .
4.3.  ВНАСЯ решението по т. 4.2 в следващо редовно заседание на Пленума на ВСС.
4.4. ПРЕДЛАГА на комисия „Бюджет и финанси“ към Пленума на ВСС, при приемане на решението по т. 4.2 от Пленума на Висшия  съдебен съвет,  при разработването на бюджета на Окръжен съд – Благоевград да бъдат заложени средства по § 10-00 „Издръжка“ в размер на 3 594,00 € с ДДС, за сформиране на екип за организация и изпълнение на проектното предложение за обект: „Въвеждане на мерки за енергийна ефективност на сградата на Съдебна палата – Благоевград“ по Приоритет 1 „Интегрирано градско развитие“ по Програма „Развитие на регионите“ 2021-2027. 
4.5. ИЗПРАЩА на Комисия „Бюджет и финанси“ към Пленума на Висшия съдебен съвет решението по т. 4.1, за сведение и по т. 4.4, по компетентност. 
4.6. ИЗПРАЩА решението на административния ръководител на Окръжен съд – Благоевград, за сведение.
4.7. ИЗПРАЩА решението на Министерство на правосъдието, за сведение.

	5.ОТНОСНО: Решение по т. 15.2 от протокол № 23/17.06.2026 г. от заседание на Комисия „Бюджет и финанси“ към Пленума на ВСС във връзка с изготвяне на подробен отчет към полугодието  за изпълнение на програмния бюджет на съдебната власт за 2026 г.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

5.1. ПРИЕМА доклад, изготвен във връзка с отчет към полугодието за изпълнение на програмния бюджет на съдебната власт  за 2026 г., съгласно решение по т. 15.2 от протокол № 23/17.06.2026 г. от заседание на Комисия „Бюджет и финанси“ към Пленума на Висшия съдебен съвет.  
5.2. ИЗПРАЩА доклада по т. 5.1 на дирекция „Бюджет и финанси“ към АВСС, включително и на посочения електронен адрес съгласно указанията, одобрени с решение по т. 15.1 от протокол № 23/17.06.2026 г. от заседание на Комисия „Бюджет и финанси“ към Пленума на ВСС, по  компетентност.

	6.ОТНОСНО: Необходимост от организиране и провеждане на обществена поръчка за избор на изпълнител по реда на чл. 79, ал. 1, т. 3, б. „в“ от ЗОП, във връзка с чл. 18, ал. 1, т. 8 от ЗОП с предмет: „Доставка на топлинна енергия с топлоносител гореща вода за имот, предоставен в управление на Висш съдебен съвет с адрес гр. София, бул. „Драган Цанков“ № 6“ .

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

6.1.ВЪЗЛАГА на дирекция „Управление на собствеността на съдебната власт“ към администрацията на ВСС, да изпрати необходимата документация чрез главен секретар на ВСС до дирекция „Правна“, отдел „Обществени поръчки“ за възлагане на обществена поръчка с предмет: „Доставка на топлинна енергия с топлоносител гореща вода за имот, предоставен в управление на Висш съдебен съвет, с адрес гр. София, бул. „Драган Цанков“ № 6“.
- Текущи ремонти:

	7.ОТНОСНО: Писмо с рег. № ВСС – 9034/01.07.2026 г. от административния ръководител на Районен съд – Разлог  с искане за осигуряване на средства за неотложни ремонти в сградата на съда.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	7.1.ПРИЕМА за сведение писмо от административния ръководител на Районен съд – Разлог с искане за осигуряване на средства за неотложни ремонти във връзка с изпълнение на предписания от охранително обследване, извършено от Главна дирекция „Охрана“ на сградата на съда, вкл. осигуряване на резервно захранване за нея.  
	7.2.ВЪЗЛАГА на дирекция „Управление на собствеността на съдебната власт“ към администрацията на ВСС да присъедини искането по т. 7.1 към искане рег. № ВСС – 9850/28.05.2026 г. от административния ръководител на Районен съд - Разлог и да докладва преписката, ведно с всички актуализирани и приоритизирани искания от органи на съдебна власт за изпълнение на планирани неотложни текущи ремонти до края на 2026 г., получени до 01.08.2026 г., в изпълнение на решение по т. 7.3 от протокол № 18/17.06.2026 г. от заседание на Комисия „Управление на собствеността“ към Пленума на ВСС.
	7.3.ИЗПРАЩА решението на административния ръководител на Районен съд – Разлог за сведение.

- Управление на собствеността:

8.ОТНОСНО: Проект на решение за упълномощаване на представляващия Висшия съдебен съвет, да отправи искане до кмета на Община Каварна и председателя на Общински съвет Каварна за започване на процедура по реда на Закона за общинската собственост за безвъзмездно предоставяне за управление на част от недвижим имот – частна общинска собственост.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

8.1.ПРЕДЛАГА  на Пленума на Висшия съдебен съвет да приеме следното решение: 

1. УПЪЛНОМОЩАВА представляващия Висшия съдебен съвет да отправи искане до кмета на Община Каварна и председателя на Общински съвет Каварна за започване на процедура по реда на чл. 12, ал. 2, ал. 3 и   ал. 4 от Закона за общинската собственост за безвъзмездно предоставяне за управление на част от недвижим имот – частна общинска собственост, с площ от 271,56 кв.м., представляващ: втори етаж от административна сграда с идентификатор 35064.501.931.5.9, цялата с площ от 316,56 кв.м., находящ се в гр. Каварна, ул. „Дончо Стойков“ № 10, актуван с АЧОС  № 4797/05.03.2010 г., на Висшия съдебен съвет, за нуждите на Териториално отделение – Каварна към Районна прокуратура – Добрич и Районен съд - Каварна, за срок от 10 /десет/ години, считано от 24.12.2026 г., както и да сключи договор с кмета на Община Каварна.
2. ИЗПРАЩА решението на и.ф. Главен прокурор на Република България на разпореждане и на административния ръководител на Районен съд – Каварна за сведение.

8.2.ВНАСЯ предложението по т. 8.1 в следващо редовно заседание на Пленума на ВСС.

- Разни:

9.ОТНОСНО: Доклад рег. № ВСС-8749/29.06.2026 г. във връзка с грама от Постоянното представителство на Република България към ЕС относно необходимост от предоставяне на информация и покана от миниторинговата група за демокрация, върховенство на правото и основни права (DRFMG) на Европейския парламент за участие в дискусия относно ситуацията в България, 15 юли 2026 г.  

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	9.1.В компетентността на Комисия „Управление на собствеността“ към Пленума на Висшия съдебен съвет не попадат въпросите, описани в грама от Постоянното представителство на Република България към ЕС относно необходимост от предоставяне на информация и покана от миниторинговата група за демокрация, върховенство на правото и основни права (DRFMG) на Европейския парламент за участие в диск,сия  относно ситуацията в България, 15 юли 2026 г. , предмет на доклад  рег. № ВСС- 8749/29.06.2026 г. от началник отдел „Международна дейност“, дирекция „Международна дейност, връзки с обществеността и протокол“ към администрацията на ВСС. 
	9.2.ВЪЗЛАГА на дирекция „Управление на собствеността на съдебната власт“ към администрацията на ВСС да уведоми дирекция „Международна дейност, връзки с обществеността и протокол“ към администрацията на ВСС за решението по т. 9.1.

10.ОТНОСНО: Писмо от административния ръководител на Окръжен съд – Варна с искане за осигуряване на средства за неотложен ремонт на асансьор в сградата на Съдебна палата – Варна.

След проведено обсъждане, 

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

10.1. ПРИЕМА за необходимо и целесъобразно извършването на авариен ремонт в Съдебна палата – гр. Варна, находяща се на адрес гр. Варна, пл. „Независимост“ № 2 на обща стойност 7 046,01 € с ДДС, в т.ч. за ремонт на асансьор – 6 212,01 € с ДДС и доставка и монтаж на климатик в машинно помещение на асансьора - 834,00 € с ДДС, съгласно предоставените от административния ръководител на Окръжен съд – Варна оферти.

Мотиви: Аварийният ремонт на асансьора за доставка и монтаж на табло за управление и доставка и монтаж на климатик в машинно помещение на асансьора са необходими с оглед възстановяване на експлоатационното състояние на асансьора и осигуряване на достъпна среда за сградата на съда.
Ремонтните работи за възстановяване работата на асансьора и доставката и монтаж на климатична система в машинно помещение на асансьора в сградата на ОС – Варна, находяща се в гр. Варна пл. „Независимост“ № 2 попадат в обхвата на чл. 12 и представляват авариен и неотложен ремонт по смисъла на § 1 от Допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт и искането за тяхното разглеждане и произнасяне за осигуряване на средства за изпълнението им е в съответствие с решение по т. 12 от протокол № 22/10.06.2026 г. на комисия „Бюджет и финанси” /КБФ/ към Пленума на ВСС и указания на Комисия „Управление на собствеността“ към Пленума на ВСС, дадени с писмо рег. № ВСС – 8621/22.06.2026 г. 

Справка за отпуснатите средства на Окръжен съд – Варна 
за периода 2021 г. – 2026 г.

година	Корекция на бюджета на ОСВ за извършване на текущ ремонт	Вид на текущия ремонт	
2021	33 685,39 лв.	Ремонт на коридор на 1-ви ет. дясно крило и ремонт на работни помещения 	
2022	44 869,10 лв.

45 232,00 лв.

16 751,50 лв.	Ремонт работни кабинети №№ 404, 405, 407, 414, 417, 418, 420, фронт офис регистратура.
Ремонт на 2 бр. сервизни помещения на 1-ви и 4-ти етаж.
Ремонт на общи части /фоайе, ет.1, ет. 4, навес на служебен вход/.	
2023	2 592,00 лв.	Авариен ремонт на част от покрива на сградата на съда	
2024	0,00 лв.	 Няма 	
2025	8 779,00 лв.
52 501,00 лв.

2 985,00лв. 

28 064,00 лв.	за подмяна на нафтова горелка на котел;
за ремонт на санитарен възел на 4-ти етаж в Съдебната палата; 
за подмяна на покривно покритие над служебния вход в Съдебната палата. 
Авариен ремонт на регистратура на 4-ти етаж.	
2026		Заявени СМР за 2026 г. – 111 053,00 лв., в т.ч.:

Изграждане на обособени помещения за провеждане на тайни съвещания на съдебните състави - 12 522,00 лв.
Ремонт на приемното помещение и кабинета на председателя на съда – 11 481,00 лв.
Ремонт на помещение "Информация и връчване на призовки" – 4 573,00 лв.
Ремонт на стаята на призовкарите и призовкар – чистачите – 4 976,00 лв.
Ремонт на стая № 214 – 14 491,00 лв.
Ремонт на стая № 212 - 7 793 лв.
Ремонт на стая № 110 – 7 448,00 лв.
Ремонт на стая № 207 - 8 834,00 лв.
Ремонт на стая № 410 – 6169,00 лв.
Изграждане на вентилационна система в архивните помещения в сутерена на съдебната палата – 6 102,00 лв.
Поставяне на защитно фолио на прозорците на етаж 2 в съдебната палата – 7 020,00 лв.
Поставяне на филтър и омекотител на сградната ВиК инсталация в съдебната палата – 19644,00лв.	

10.2.ПРЕДЛАГА на Комисия „Бюджет и финанси“ към Пленума на ВСС да бъдат  осигурени  по бюджета на Окръжен съд – Варна средства в общ размер 7 046,00 € с ДДС, в т.ч. за авариен ремонт на асансьор – 6 212,00 € с ДДС и доставка и монтаж на климатик в машинното помещение на асансьора - 834,00 € с ДДС в сградата, находяща се в гр. Варна,  пл. „Независимост“ № 2.
Мотиви: На основание сключен договор рег. № ВСС-5051/24.02.2025 г. /договора/ с предмет „Имуществено застраховане на сграден фонд и оборудване, управлявани, ползвани и стопанисвани от съдебната власт“, сключен между ВСС и Застрахователно дружество „ОЗОК Инс“ АД е заведена щета от ОС – Варна, като се очаква последната да бъде разгледана и да бъде преведена сума по преценка на застрахователя, съгласно клаузите на договора.
10.3.ИЗПРАЩА решението на Комисия „Бюджет и финанси“ към Пленума на ВСС по компетентност.
10.4.ИЗПРАЩА решението на административния ръководител на Окръжен съд – Варна за сведение.
10.5. ВЪЗЛАГА на дирекция „Управление на собствеността на съдебната власт“ да предприеме необходимите действия за допълване на Правилата за планирането, осигуряването на средства и извършването на текущ ремонт на сградния фонд на съдебната власт, свързана със комплектоване на исканията от органи на съдебна власт за ремонтни работи, в изпълнение на договори за поддръжка на съоръжения/системи в сградите на съдебната власт.  

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА” 
КЪМ ПВСС: /п/  СТЕФАН ГРОЗДЕВ